Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 669/14/8806	Košice, 16.12.2014
EEČ : 2-65-297-2014

U Z N E S E N I E

Trestná vec:	obvinený XXXXX a spol.  
Prečin:	Výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Košice-okolie
Podľa § 220 odsek 1 Trestného poriadku schvaľujem zmier uzavretý medzi: 
obvinenými:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
Obsahom zmieru je:

a.	Peňažná suma určená na všeobecne prospešné účely: 17,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinených
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ Bohdanovce pod spisovou značkou ORP-1006/BO-KS-2014.
spoločne s obvineným XXXXX v obci XXXXX, okres XXXXX - okolie, 
dňa 13.09.2014 okolo 23.30 hod. pred miestnym pohostinstvom fyzicky napadli XXXXX a XXXXX tým spôsobom, že obvinený XXXXX zhodil XXXXX na zem a obvinený XXXXX s obvineným XXXXX ho následne začali kopať a keď poškodenému prišiel na pomoc XXXXX, obvinený XXXXX na neho zaútočil päsťami, pričom obaja spadli na zem a obvinení XXXXX a XXXXX začali kopať aj do poškodeného XXXXX a po krátkom čase znova poškodených XXXXX a XXXXX kopali do oblasti tela, spôsobiac poškodenému XXXXX zranenie, a to odreninu a tržno-zmliaždenú ranu na čele vľavo, pomliaždenie hornej pery, odreninu pravého lakťa a pomliaždenie hrudníka vpravo s dobou liečenia do 7 dní a poškodenému XXXXX okoloočnicový krvný výron vpravo, odreniny pravého lakťa a kolena, pomliaždenie ľavej driekovej oblasti  s dobou liečenia do 7 dní, pričom poškodenému XXXXX pri útoku rozbili mobilný telefón zn. Prestigio multiphone, spôsobiac mu škodu vo výške 129 Eur.

Odôvodnenie: 
    Uznesením policajta Obvodného oddelenia PZ v Bohdanovciach  sp. zn. ORP-1006/BO-KS-2014  bolo začaté trestné stíhanie a súčasne vznesené obvinenie XXXXX, XXXXX a XXXXX za  prečin výtržníctva
podľa § 364 ods. 1 písm. a) Trestného zákona v jednočinnom súbehu s prečinom ublíženia na zdraví podľa § 156 ods. 1 Trestného zákona v spolupáchateľstve podľa § 20 Trestného zákona  na tom skutkovom základe, ako je to uvedené vo výrokovej časti tohto uznesenia.

    Na základe znaleckého posudku z odboru zdravotníctva bolo objektivizované, že zranenia poškodených nemali povahu ublíženia na zdraví, aká sa vyžaduje pri prečine ublíženia na zdraví podľa § 156 ods. 1 Trestného zákona. 

       Preskúmaním spisového materiálu som zistila, že v predmetnej veci sa koná o prečine, na ktoré zákon ustanovuje trest odňatia slobody, ktorých horná hranica neprevyšuje hranicu stanovenú v ustanovení § 220 ods. 1 Trestného poriadku.

       Obvinení XXXXX a XXXXX a poškodení XXXXX a XXXXX uzavreli dňa 12.12.2014 na Okresnom súde XXXXX - okolie pred probačným a mediačným pracovníkom dohodu o zmieri.

       V rámci vyššie uvedeného konania bolo s poškodenými  vykonané individuálne jednanie. Poškodení prehlásili, že si neuplatňujú nárok na náhradu škody, pretože im škoda bola uhradená  obvinenými v plnom rozsahu. 

       Obvinení dňa 12.12.2014 pred mediačnym úradníkom  slobodne, vážne, zrozumiteľne a určito vyhlásili, že spáchali skutok, za ktorý sú trestne stíhaní.  
    
        Dňa 12.12.2014 obvinení zložili na účet Okresnej prokuratúry XXXXX - okolie každý samostatne peňažnú sumu na všeobecne prospešné účely vo výške 17 € určenú podľa dohody o zmieri na peňažnú pomoc obetiam trestnej činnosti (túto sumu určil vo výške 100% na pomoc poškodeným trestnými činmi). Táto suma je primeraná závažnosti spáchaného trestného činu.

       Obvinení a poškodení s týmto spôsobom vybavenia veci vyslovili súhlas.

       Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osoby obvinených a na ich osobné a majetkové pomery som dospela k záveru, že takýto spôsob rozhodnutia je dostačujúci.

       Preto som rozhodla tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Mária Rybovičová
prokurátorka